**ΑΝΑΚΟΙΝΩΣΗ ΤΡΙΤΩΝ**

**Πανελλήνιος διαγωνισμός ζωγραφικής**

**Στη μνήμη του ζωγράφου Λουκά Βενετούλια**

Ευκαιρία σε νέους καλλιτέχνες να αναδείξουν το έργο τους δίνει ο **πανελλήνιος διαγωνισμός ζωγραφικής** που προκήρυξε το **Τελλόγλειο Ίδρυμα Τεχνών Α.Π.Θ.**, στη μνήμη του σημαντικού ζωγράφου της Θεσσαλονίκης **Λουκά Βενετούλια**. Ο πρώτος διαγωνισμός έγινε το 2014, με την ευκαιρία της συμπλήρωσης 30 χρόνων από τον θάνατο του ζωγράφου.

Πρόκειται για τον **4ο πανελλήνιο διαγωνισμό ζωγραφικής** με τίτλο ***«Διαγωνισμός ζωγραφικής: Λουκάς Βενετούλιας»****,* στον οποίο μπορούν να συμμετάσχουν καλλιτέχνες έως 35 ετών (ενήλικες, με ημερομηνία γέννησης από 01-01-1987 και έπειτα). Το θέμα του φετινού 4ου διαγωνισμού είναι η ***κλιματική αλλαγή*** και ο κάθε διαγωνιζόμενος μπορεί να υποβάλλει ένα ζωγραφικό έργο. Πενταμελής κριτική επιτροπή θα επιλέξει τέσσερα έργα μεταξύ των διαγωνιζομένων και το καλύτερο από αυτά θα βραβευτεί με συμβολικό χρηματικό ποσό. Στα υπόλοιπα τρία έργα, θα απονεμηθούν ισότιμοι έπαινοι. Τα τέσσερα επιλεγμένα έργα, θα παραμείνουν στη συλλογή του Τελλογλείου Ιδρύματος.

Για τη φετινή, 4η διεξαγωγή του διαγωνισμού, η διάρκεια υποβολής των έργων ορίζεται από 4 έως 27 Μαΐου 2022, κατά τις εργάσιμες μέρες και ώρες. Τα έργα του διαγωνισμού θα εκτεθούν εντός του εκθεσιακού χώρου του Τελλογλείου Ιδρύματος το 2022.

Περισσότερες πληροφορίες: Γραμματεία Τελλογλείου 2310991610 τις εργάσιμες ημέρες και ώρες 09:00 – 15:00.

***\*Όροι και προϋποθέσεις:*** [***https://bit.ly/3rTVJkP***](https://bit.ly/3rTVJkP)

**Τελλόγλειο Ίδρυμα**Αγίου Δημητρίου 159A, 546 36, Θεσσαλονίκη  
τηλ: 2310 991377, [press@teloglion.gr](mailto:press@teloglion.gr)

*Το ΕΕΤΕ δηλώνει ότι δεν φέρει ευθύνη για διοργανώσεις στις οποίες δεν μετέχει οργανωτικά.*